钦定古今图书集成/明伦汇编/闺媛典/第041卷 > 夏信
## 钦定古今图书集成/明伦汇编/闺媛典/第041卷 > 夏信

按《福清县志》：“夏信，北隅夏伯庸女。性至孝，知经史大
义。父病，割股和药糜以进。父没，弟观明甫四岁，信怜
弟孤幼，不忍朝夕离，誓志不嫁，竟抚其弟长。观明为
粮长，缘钞累，信密与弟谋，赴阙，奏钞不便于民。洪武
初，诏逮系狱，信上封事，击登闻鼓伸冤。上允所奏，观
明始得释。信年四十九卒。后观明以子裕贵，封监察”
御史，究其所自，皆信成之也。